CELEX: 32021R2290
Language: da
Date: 2021-12-21 00:00:00
Title: Kommissionens gennemførelsesforordning (EU) 2021/2290 af 21. december 2021 om fastlæggelse af regler for metoderne til beregning af de fælles output- og resultatindikatorer som fastsat i bilag I til Europa-Parlamentets og Rådets forordning (EU) 2021/2115 om regler for støtte til strategiske planer, der udarbejdes af medlemsstaterne under den fælles landbrugspolitik og finansieres gennem Den Europæiske Garantifond for Landbruget (EGFL) og Den Europæiske Landbrugsfond for Udvikling af Landdistrikterne (ELFUL), og om ophævelse af forordning (EU) nr. 1305/2013 og (EU) nr. 1307/2013

22.12.2021   
               
               
                  DA
               
               
                  Den Europæiske Unions Tidende
               
               
                  L 458/486
               
            
         KOMMISSIONENS GENNEMFØRELSESFORORDNING (EU) 2021/2290
         af 21. december 2021
         om fastlæggelse af regler for metoderne til beregning af de fælles output- og resultatindikatorer som fastsat i bilag I til Europa-Parlamentets og Rådets forordning (EU) 2021/2115 om regler for støtte til strategiske planer, der udarbejdes af medlemsstaterne under den fælles landbrugspolitik og finansieres gennem Den Europæiske Garantifond for Landbruget (EGFL) og Den Europæiske Landbrugsfond for Udvikling af Landdistrikterne (ELFUL), og om ophævelse af forordning (EU) nr. 1305/2013 og (EU) nr. 1307/2013
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) 2021/2115 af 2. december 2021 om regler for støtte til strategiske planer, der udarbejdes af medlemsstaterne under den fælles landbrugspolitik og finansieres gennem Den Europæiske Garantifond for Landbruget (EGFL) og Den Europæiske Landbrugsfond for Udvikling af Landdistrikterne (ELFUL), og om ophævelse af forordning (EU) nr. 1305/2013 og (EU) nr. 1307/2013 (1), særlig artikel 133, og
         ud fra følgende betragtninger:
         
                     (1)
                  
                  
                     Med forordning (EU) 2021/2115 fastlægges en ny retlig ramme for den fælles landbrugspolitik med henblik på at forbedre opfyldelsen af dens resultater, hvad angår Unionens målsætninger. Nævnte forordning fastsætter Unionens målsætninger for den fælles landbrugspolitik og definerer de forskellige interventionstyper samt de fælles EU-krav, der gælder for medlemsstaterne, samtidig med at den giver medlemsstaterne fleksibilitet til at udforme de interventioner, der skal indgå i deres strategiske planer under den fælles landbrugspolitik. Medlemsstaterne skal udarbejde disse strategiske planer og indsende deres forslag hertil til Kommissionen senest den 1. januar 2022.
                  
               
                     (2)
                  
                  
                     I henhold til artikel 128 i forordning (EU) 2021/2115 skal der fastlægges en resultatramme, der gør det muligt at rapportere om, overvåge og evaluere den strategiske plans præstation under gennemførelsen. Med henblik herpå er der fastlagt fælles output- og resultatindikatorer i bilag I til forordning (EU) 2021/2115, som danner grundlag for mekanismerne for præstationsafstemning og præstationsgennemgang samt for overvågning og evaluering af den fælles landbrugspolitik. Det er derfor nødvendigt at fastsætte klare og fælles regler for metoderne til beregning af disse indikatorer.
                  
               
                     (3)
                  
                  
                     Da medlemsstaterne har behov for regler om metoderne til beregning af de fælles output- og resultatindikatorer, når de udarbejder deres udkast til deres strategiske planer, som skal forelægges Kommissionen senest den 1. januar 2022, bør denne forordning træde i kraft dagen efter offentliggørelsen i Den Europæiske Unions Tidende.
                  
               
                     (4)
                  
                  
                     Foranstaltningerne i denne forordning er i overensstemmelse med udtalelse fra Komitéen for Den Fælles Landbrugspolitik —
                  
               VEDTAGET DENNE FORORDNING:
         
            Artikel 1
            Metoderne til beregning af de fælles output- og resultatindikatorer, der er fastsat i bilag I til forordning (EU) 2021/2115, er fastlagt i bilaget til nærværende forordning.
         
         
            Artikel 2
            Denne forordning træder i kraft dagen efter offentliggørelsen i Den Europæiske Unions Tidende.
            Denne forordning er bindende i alle enkeltheder og gælder umiddelbart i hver medlemsstat.
         
         
            Udfærdiget i Bruxelles, den 21. december 2021.
            
               
                  På Kommissionens vegne
               
               Ursula VON DER LEYEN
               
                  Formand
               
            
         
         
            (1)  EUT L 435 af 6.12.2021, s. 1.
      
      
         
            BILAG
            
               Metoder til beregning af de fælles outputindikatorer og resultatindikatorer som fastsat i bilag I til forordning (EU) 2021/2115
            
            OUTPUTINDIKATORER
            
               Beregningsmetoder for outputindikatorer, der skal anvendes ved præstationsafstemningen
            
            
                     
                        1.
                     
                     
                        Ved beregningen af indikatorer med henblik på præstationsafstemningen tager medlemsstaterne hensyn til følgende:
                        
                                    a)
                                 
                                 
                                    Planlægningen af output skal ske pr. landbrugsregnskabsår og foretages på følgende måde:
                                    
                                                i)
                                             
                                             
                                                pr. intervention. Hvis der er fastsat flere enhedsbeløb for en intervention, kan output planlægges enten pr. enhedsbeløb, for grupper af enhedsbeløb eller for alle enhedsbeløb. Hvis der er fastsat mere end én måleenhed for interventionens outputindikator, skal planlægningen ske pr. måleenhed;
                                             
                                          
                                                ii)
                                             
                                             
                                                pr. sektor for interventioner i frugt- og grøntsagssektoren, humlesektoren, sektoren for olivenolie og spiseoliven og andre sektorer som omhandlet i artikel 42, litra f), i forordning (EU) 2021/2115
                                             
                                          
                              
                                    b)
                                 
                                 
                                    Indrapporteringen af output foretages pr. landbrugsregnskabsår og foretages for alle interventioner, for hvilke der er foretaget betalinger i det pågældende landbrugsregnskabsår, som følger:
                                    
                                                i)
                                             
                                             
                                                pr. enhedsbeløb
                                             
                                          
                                                ii)
                                             
                                             
                                                pr. driftsprogram i frugt- og grøntsagssektoren, humlesektoren, sektoren for olivenolie og spiseoliven og andre sektorer som omhandlet i artikel 42, litra f), i forordning (EU) 2021/2115
                                             
                                          
                              
                                    c)
                                 
                                 
                                    Output, der skabes af en intervention, planlægges og indrapporteres kun én gang under den outputindikator, der er knyttet til den pågældende intervention i den strategiske plan under den fælles landbrugspolitik (»den strategiske plan«)
                                 
                              
                                    d)
                                 
                                 
                                    Hvis en intervention omfatter støtte i form af tilskud og finansielle instrumenter, beregnes outputindikatoren for hver støtteform
                                 
                              
                                    e)
                                 
                                 
                                    Den indrapporterede outputværdi skal svare til den andel af udgifterne, der reelt er betalt for det pågældende output i det berørte landbrugsregnskabsår. Deloutput indrapporteres for delvist afsluttede interventioner i det givne landbrugsregnskabsår.
                                 
                              
                  
               Indrapportering af fremskridt i outputindikatorer, der skal anvendes til præstationsafstemningen
            
            
                     
                        2.
                     
                     
                        Interventioner, for hvilke der er kommet beløb til udbetaling i form af forskud som omhandlet i artikel 32, stk. 4, litra a), artikel 32, stk. 5, og artikel 44, stk. 3, i Europa-Parlamentets og Rådets forordning (EU) 2021/2116 (1) inden opnåelsen af det tilsvarende fulde output, medtages ikke i den årlige præstationsrapport, der skal aflægges i henhold til artikel 128 i forordning (EU) 2021/2115 for det landbrugsregnskabsår, hvori forskuddet blev udbetalt. Disse forskud indrapporteres for det landbrugsregnskabsår, hvori outputtet betales fuldt ud.
                     
                  
               Indrapportering af aggregerede værdier for outputindikatorer og værdier for outputindikatorerne O.3 og O.34, der skal anvendes med henblik på overvågning, kommunikation og evaluering
            
            
                     
                        3.
                     
                     
                        Følgende gælder ved indrapporteringen af aggregerede værdier for outputindikatorer og andre outputværdier:
                        
                                    a)
                                 
                                 
                                    Ved indrapporteringen af outputindikatorer, der anvendes til præstationsafstemning, skal medlemsstaterne også medtage følgende aggregerede værdier:
                                    
                                                i)
                                             
                                             
                                                Det samlede output pr. intervention, hvis der er fastsat flere enhedsbeløb for en intervention
                                             
                                          
                                                ii)
                                             
                                             
                                                Det samlede output pr. måleenhed, hvis der er fastsat flere måleenheder for en intervention
                                             
                                          
                                                iii)
                                             
                                             
                                                Det samlede output pr. interventionstype, hvis en interventionstype omfatter flere interventioner
                                             
                                          
                                                iv)
                                             
                                             
                                                Det samlede output pr. måleenhed og, hvis det er relevant, det samlede output ved anvendelse af en fælles måleenhed, hvis interventionstypen omfatter flere interventioner, hvis output måles i forskellige måleenheder
                                             
                                          
                                                v)
                                             
                                             
                                                For outputindikator O.4, O.36 og O.37, det samlede output for interventionerne, hvis disse ikke tilhører samme interventionstype
                                             
                                          
                              
                                    b)
                                 
                                 
                                    Medlemsstaterne indrapporterer hvert år værdierne for følgende outputindikatorer, der ikke anvendes til præstationsafstemningen:
                                    
                                                i)
                                             
                                             
                                                Outputindikator O.3:
                                                
                                                            —
                                                         
                                                         
                                                            Værdien af denne indikator angives pr. intervention og pr. interventionstype
                                                         
                                                      
                                                            —
                                                         
                                                         
                                                            Det samlede antal modtagere af støtte under den fælles landbrugspolitik, som er landbrugere, og det samlede antal landbrugere, der modtager direkte betalinger, angives
                                                         
                                                      
                                                            —
                                                         
                                                         
                                                            Det samlede antal modtagere af støtte under den fælles landbrugspolitik, der er landbrugere, angives, opdelt efter køn
                                                         
                                                      
                                                            —
                                                         
                                                         
                                                            Støttemodtagere tælles fuldt ud med
                                                         
                                                      
                                          
                                                ii)
                                             
                                             
                                                Outputindikator O.34:
                                                
                                                            —
                                                         
                                                         
                                                            Der angives det samlede antal hektar, hvortil der modtages støtte i henhold til den fælles landbrugspolitik, og som er omfattet af de relevante lovgivningsbestemte forvaltningskrav (LF) og de normer for god landbrugs- og miljømæssig stand (GLM), der er fastsat i henhold til afsnit III, kapitel I, afdeling 2, i forordning (EU) 2021/2115, og miljøpraksis som fastsat i henhold til artikel 31 og 70 og afsnit III, kapitel III, i nævnte forordning, undtagen interventioner, der er planlagt i andre enheder
                                                         
                                                      
                                                            —
                                                         
                                                         
                                                            Der angives det samlede antal hektar omfattet af miljøpraksis, der er fastsat i henhold til artikel 31 og 70 og afsnit III, kapitel III, i forordning (EU) 2021/2115, undtagen de interventioner, der er planlagt i andre enheder
                                                         
                                                      
                                                            —
                                                         
                                                         
                                                            Hektar tælles fuldt ud med.
                                                         
                                                      
                                          
                              
                  
               Beregningsmetoder for aggregerede værdier for outputindikatorer, der skal anvendes med henblik på overvågning, kommunikation og evaluering
            
            
                     
                        4.
                     
                     
                        Ved beregningen af de aggregerede værdier for outputindikatorer beregnes outputtet som følger:
                        
                                    a)
                                 
                                 
                                    For aggregerede værdier for outputindikatorer, der vedrører interventioner, som er omfattet af det integrerede forvaltnings- og kontrolsystem, der er nævnt i artikel 65, stk. 1, i forordning (EU) 2021/2116 (»det integrerede system«), og som vedrører interventioner, der er betalt fuldt ud i regnskabsåret, men som ikke er omfattet af det integrerede system, skal output altid medregnes fuldt ud
                                 
                              
                                    b)
                                 
                                 
                                    For aggregerede værdier for outputindikatorer, der vedrører interventioner, der ikke er omfattet af det integrerede system, og som udbetales i forskellige rater over flere år, tælles deloutput med.
                                 
                              
                  
               Supplerende national støtte til outputindikatorer
            
            
                     
                        5.
                     
                     
                        Hvis der ydes støtte i form af supplerende national finansiering som omhandlet i artikel 115, stk. 5, i forordning (EU) 2021/2115 (»supplerende national finansiering«) gælder følgende:
                        
                                    a)
                                 
                                 
                                    De planlagte output skal omfatte de output, der skabes af den supplerende nationale finansiering
                                 
                              
                                    b)
                                 
                                 
                                    Output, der skabes af den supplerende nationale finansiering, skal indrapporteres særskilt fra de output, der skabes af offentlige udgifter, der ikke er supplerende national finansiering
                                 
                              
                                    c)
                                 
                                 
                                    Output, der skabes af supplerende national finansiering, tages ikke i betragtning med henblik på præstationsafstemningen
                                 
                              
                                    d)
                                 
                                 
                                    Output, der skabes ved supplerende national finansiering, skal tages i betragtning ved beregningen af de aggregerede værdier for outputindikatorer med henblik på overvågning, kommunikation og evaluering.
                                 
                              
                  
               Regler for at undgå dobbelttælling ved outputindikatorer, der skal anvendes med henblik på overvågning, kommunikation og evaluering
            
            
                     
                        6.
                     
                     
                        Ved beregningen af aggregerede værdier for outputindikatorer uden dobbelttælling gælder følgende:
                        
                                    a)
                                 
                                 
                                    Hvis en outputenhed er omfattet af flere relevante interventioner eller flere operationer inden for samme intervention, tælles denne outputenhed kun med én gang, når den aggregerede værdi beregnes
                                 
                              
                                    b)
                                 
                                 
                                    De aggregerede værdier for outputindikatorer vedrørende interventioner, der er omfattet af det integrerede system og indrapporteret i den årlige præstationsrapport for landbrugsregnskabsår N-1, skal omfatte det antal enheder, der har modtaget delvis eller fuld betaling i landbrugsregnskabsår N-1 i forbindelse med interventioner, der er ansøgt om støtte til i år N-2
                                 
                              
                                    c)
                                 
                                 
                                    Hvis der anvendes betalingsrettigheder eller maksimumstærskler, skal medlemsstaterne indrapportere det pågældende areal, der efter administrativ kontrol og inden anvendelsen af disse tærskler inden for rammerne af de pågældende outputindikatorer er fastslået som givende ret til betaling.
                                 
                              
                  RESULTATINDIKATORER
            
               Forbindelse mellem specifikke målsætninger, resultatindikatorer og interventioner
            
            
                     
                        7.
                     
                     
                        Medlemsstaterne skal i deres strategiske planer indkredse forbindelser mellem specifikke målsætninger, resultatindikatorer og interventioner som følger:
                        
                                    a)
                                 
                                 
                                    Medlemsstaterne skal indkredse en forbindelse mellem resultatindikatorerne og de specifikke målsætninger. En resultatindikator kan være knyttet til mere end én specifik målsætning
                                 
                              
                                    b)
                                 
                                 
                                    Interventionerne skal være knyttet til alle resultatindikatorer, som de bidrager direkte og væsentligt til
                                 
                              
                                    c)
                                 
                                 
                                    Kun operationer inden for rammerne af en intervention, der bidrager direkte og væsentligt til en resultatindikator, henføres til denne resultatindikator
                                 
                              
                                    d)
                                 
                                 
                                    En enkelt intervention eller en enkelt operation inden for rammerne af en intervention kan bidrage til mere end én resultatindikator
                                 
                              
                                    e)
                                 
                                 
                                    Værdien af det output, der skabes af en operation, skal altid henføres fuldt ud til de(n) relevante resultatindikator(er), herunder når den er knyttet til flere resultatindikatorer
                                 
                              
                                    f)
                                 
                                 
                                    Forvaltningsforpligtelser og investeringer, der bidrager til samme formål, skal være knyttet til særskilte resultatindikatorer, med undtagelse af resultatindikator R.43 og R.44
                                 
                              
                                    g)
                                 
                                 
                                    Resultatindikator R.35 skal være knyttet til interventioner i biavlssektoren, der er omfattet af den type interventioner, der er nævnt i artikel 55, stk. 1, litra b), i forordning (EU) 2021/2115. Disse interventioner indrapporteres kun under resultatindikator R.35
                                 
                              
                                    h)
                                 
                                 
                                    Arealer, der kun er omfattet af lovgivningsbestemte forvaltningskrav og normer for god landbrugs- og miljømæssig stand (GLM), medtages ikke i beregningen af resultatindikatorer, med undtagelse af resultatindikator R.4, der specifikt er udformet til at omfatte den andel af landbrugsarealerne, for hvilken der modtages indkomststøtte i henhold til den fælles landbrugspolitik, og som er underlagt konditionalitet.
                                 
                              
                  
               Detaljerede beregningsmetoder for resultatindikatorer
            
            
                     
                        8.
                     
                     
                        Ved planlægningen og indrapporteringen af resultatindikatorer i den årlige præstationsrapport tages der hensyn til følgende punkter:
                        
                                    a)
                                 
                                 
                                    Værdierne for resultatindikatorerne beregnes fuldt ud for landbrugsregnskabsåret for den første betaling, selv om der kun er foretaget en delvis betaling i det berørte landbrugsregnskabsår
                                 
                              
                                    b)
                                 
                                 
                                    Uanset litra a) tælles værdierne for resultatindikator R.37 fuldt ud med på tidspunktet for operationens afslutning
                                 
                              
                                    c)
                                 
                                 
                                    Værdierne vedrørende betalinger i form af forskud, jf. artikel 32, stk. 4, litra a), artikel 32, stk. 5, artikel 44, stk. 2, andet afsnit, og artikel 44, stk. 3, i forordning (EU) 2021/2116, tælles ikke med i kvantificeringen af de tilhørende resultatindikatorer forud for opnåelsen af det tilsvarende output
                                 
                              
                                    d)
                                 
                                 
                                    Der beregnes årlige værdier for resultatindikator R.4, R.5, R.6, R.7, R.8, R.11, R.12, R.13, R.14, R.19, R.20, R.21, R.22, R.23, R.24, R.25, R.29, R.30, R.31, R.33, R.34, R.43 og R.44
                                 
                              
                                    e)
                                 
                                 
                                    Der beregnes kumulative værdier for resultatindikator R.1, R.2, R.3, R.9, R.10, R.15, R.16, R.17, R.18, R.26, R.27, R.28, R.32, R.35, R.36, R.37, R.38, R.39, R.40, R.41 og R.42;
                                 
                              
                                    f)
                                 
                                 
                                    Resultatindikator R.4 vedrører det areal, der er omfattet af alle interventionstyper i form af direkte betalinger som omhandlet i afsnit III, kapitel II, i forordning (EU) 2021/2115, samt støtte for arealer med naturbetingede eller andre områdespecifikke begrænsninger som omhandlet i artikel 71 i nævnte forordning og for områdespecifikke ulemper som følge af visse obligatoriske krav i artikel 72 i nævnte forordning
                                 
                              
                                    g)
                                 
                                 
                                    Resultatindikator R.6 vedrører alle interventionstyper i form af direkte betalinger i henhold til afsnit III, kapitel II, i forordning (EU) 2021/2115, med undtagelse af den afgrødespecifikke betaling for bomuld i artikel 36 i nævnte forordning
                                 
                              
                                    h)
                                 
                                 
                                    Resultatindikator R.7 vedrører alle interventionstyper i form af direkte betalinger som omhandlet i afsnit III, kapitel II, i forordning (EU) 2021/2115, med undtagelse af den afgrødespecifikke betaling for bomuld i artikel 36 i nævnte forordning samt støtte for arealer med naturbetingede eller andre områdespecifikke begrænsninger som omhandlet i artikel 71 i nævnte forordning og for områdespecifikke ulemper som følge af visse obligatoriske krav i artikel 72 i nævnte forordning
                                 
                              
                                    i)
                                 
                                 
                                    Uanset litra h) kan sådanne interventioner, når medlemsstaterne udformer interventioner i overensstemmelse med artikel 72 i forordning (EU) 2021/2115, i forbindelse med hvilke der kun ydes støtte for skovområder, knyttes til resultatindikator R.30, forudsat at:
                                    
                                                —
                                             
                                             
                                                ingen interventioner er udformet med henblik på landbrugsarealer med naturbetingede eller andre områdespecifikke begrænsninger som omhandlet i artikel 71 i forordning (EU) 2021/2115 og
                                             
                                          
                                                —
                                             
                                             
                                                artikel 22, stk. 2, i forordning (EU) 2021/2115 ikke finder anvendelse på arealer, der er udpeget i medfør af artikel 32 i Europa-Parlamentets og Rådets forordning (EU) nr. 1305/2013 (2)
                                                
                                             
                                          
                              
                                    j)
                                 
                                 
                                    Resultatindikator R.38 vedrører interventioner til gavn for Leader i henhold til artikel 77, stk. 1, litra b), i forordning (EU) 2021/2115. Når medlemsstaterne forelægger deres strategiske planer til godkendelse i overensstemmelse med artikel 118 i forordning (EU) 2021/2115, fastsætter de for resultatindikator R.38 en målsætning, der angiver den forventede landdistriktsbefolkning, der er omfattet af lokaludviklingsstrategier styret af lokalsamfundet som fastsat i artikel 32 i Europa-Parlamentets og Rådets forordning (EU) 2021/1060 (3). Så snart alle lokaludviklingsstrategier inden for rammerne af den strategiske plan er udvalgt, ændrer den pågældende medlemsstat i givet fald den strategiske plan for at tilføje det yderligere bidrag, der forventes fra gennemførelsen af lokaludviklingsstrategierne, til de eksisterende målværdier. Dette kan omfatte yderligere forbindelser mellem interventionerne til gavn for Leader og de fælles resultatindikatorer, der er fastsat i bilag I til forordning (EU) 2021/2115
                                 
                              
                                    k)
                                 
                                 
                                    De arealrelaterede resultatindikatorer R.12, R.14, R.19, R.20, R.21, R.22, R.23, R.24, R.29, R.31, R.33 og R.34 vedrører kun frivillig miljøpraksis, der er mere vidtgående end de obligatoriske krav, der udbetales i hektar inden for rammerne af bio-ordningerne i artikel 31 i forordning (EU) 2021/2115, de miljø- og klimavenlige landbrugsforpligtelser i artikel 70 i forordning (EU) 2021/2115 samt relevante interventioner i visse sektorer, der er omhandlet i afsnit III, kapitel III, i forordning (EU) 2021/2115
                                 
                              
                                    l)
                                 
                                 
                                    Uanset litra k) kan medlemsstaterne også knytte resultatindikator R.12, R.14, R.19, R.20, R.21, R.22, R.23, R.24, R.29, R.31, R.33 og R.34 til andre interventioner end dem, der er nævnt i litra k), forudsat at den støttede praksis er mere vidtgående end de relevante obligatoriske krav og bidrager væsentligt og direkte til de relevante resultatindikatorer
                                 
                              
                                    m)
                                 
                                 
                                    Ved beregningen af resultatindikatorer skal der tages hensyn til supplerende national finansiering.
                                 
                              
                  
               Regler for at undgå dobbelttælling i resultatindikatorer
            
            
                     
                        9.
                     
                     
                        For at beregne resultatindikatorer uden dobbelttælling gælder følgende:
                        
                                    a)
                                 
                                 
                                    Hvis en enhed, der bidrager til kvantificeringen af en resultatindikator, er omfattet af flere interventioner eller flere operationer inden for rammerne af den samme intervention, som er knyttet til den samme resultatindikator, tælles denne enhed kun med én gang i kvantificeringen af den pågældende resultatindikator
                                 
                              
                                    b)
                                 
                                 
                                    Resultatindikatorerne vedrørende interventioner, der er omfattet af det integrerede system og indrapporteret i den årlige præstationsrapport for landbrugsregnskabsår N-1, skal omfatte det antal enheder, der har modtaget delvis eller fuld betaling i landbrugsregnskabsår N-1 i forbindelse med interventioner, der er ansøgt om støtte til i år N-2
                                 
                              
                                    c)
                                 
                                 
                                    Hvis der anvendes betalingsrettigheder eller maksimumstærskler, indrapporterer medlemsstaten det pågældende areal, der efter administrativ kontrol og inden anvendelsen af disse tærskler inden for rammerne af de pågældende outputindikatorer er fastslået som givende ret til betaling
                                 
                              
                                    d)
                                 
                                 
                                    Uanset litra a) kan dobbelttælling accepteres for resultatindikator R.1, R.2, R.3, R.10 og R.28.
                                 
                              
                  
               Nævner for resultatindikatorer
            
            
                     
                        10.
                     
                     
                        For nævnere gælder følgende:
                        
                                    a)
                                 
                                 
                                    Værdierne for de kontekstindikatorer, der anvendes som nævnere for resultatindikatorerne, fastsættes for hele den strategiske plans periode. Medlemsstaterne kan, hvis det er behørigt begrundet, ajourføre disse værdier som led i en ændring af den strategiske plan i overensstemmelse med artikel 119 i forordning (EU) 2021/2115
                                 
                              
                                    b)
                                 
                                 
                                    Uanset litra a) og med henblik på indrapporteringen skal nævnerne for resultatindikator R.6, R.7 og R.11 ajourføres hvert år.
                                 
                              
                  
               Opdeling af resultatindikatorer med henblik på indrapporteringen
            
            
                     
                        11.
                     
                     
                        Medlemsstaterne skal kun indrapportere én værdi pr. relevant resultatindikator. Uanset første punktum kræves følgende opdelinger:
                        
                                    a)
                                 
                                 
                                    efter sektor for resultatindikator R.11
                                 
                              
                                    b)
                                 
                                 
                                    efter underkategori for resultatindikator R.17
                                 
                              
                                    c)
                                 
                                 
                                    ved omlægning til og bevarelse af økologisk landbrug for resultatindikator R.29
                                 
                              
                                    d)
                                 
                                 
                                    efter arealtype for resultatindikator R.33
                                 
                              
                                    e)
                                 
                                 
                                    efter køn for resultatindikator R.36
                                 
                              
                                    f)
                                 
                                 
                                    efter husdyrart for resultatindikator R.43 og R.44.
                                 
                              
                  
               Koefficienter til omregning af dyr til storkreaturer
            
            
                     
                        12.
                     
                     
                        Med henblik på anvendelsen af omregningskoefficienter gælder følgende:
                        
                                    a)
                                 
                                 
                                    Ved outputindikatorer og resultatindikatorer anvendes Eurostat-koefficienter til omregning af dyr til storkreaturenheder, hvis relevant
                                 
                              
                                    b)
                                 
                                 
                                    Uanset litra a) kan de forenklede omregningskoefficienter i følgende tabel anvendes:
                                    
                                                Art
                                             
                                             
                                                Alder/kategori
                                             
                                             
                                                Koefficient
                                             
                                          
                                                Kvæg
                                             
                                             
                                                under 6 måneder
                                             
                                             
                                                0,4 
                                             
                                          
                                                 
                                             
                                             
                                                fra 6 måneder til 2 år
                                             
                                             
                                                0,6 
                                             
                                          
                                                 
                                             
                                             
                                                over 2 år
                                             
                                             
                                                1,0 
                                             
                                          
                                                Dyr af hestefamilien
                                             
                                             
                                                over 6 måneder
                                             
                                             
                                                1,0 
                                             
                                          
                                                Får og geder
                                             
                                             
                                                 
                                             
                                             
                                                0,15 
                                             
                                          
                                                Svin
                                             
                                             
                                                avlssøer > 50 kg
                                             
                                             
                                                0,5 
                                             
                                          
                                                 
                                             
                                             
                                                andre svin
                                             
                                             
                                                0,3 
                                             
                                          
                                                Fjerkræ
                                             
                                             
                                                 
                                             
                                             
                                                 
                                             
                                          
                                                 
                                             
                                             
                                                æglæggende høner
                                             
                                             
                                                0,014 
                                             
                                          
                                                 
                                             
                                             
                                                andet fjerkræ
                                             
                                             
                                                0,03 
                                             
                                          
                              
                                    c)
                                 
                                 
                                    De omregningskoefficienter, der er fastsat i tabellen i litra b), kan forhøjes eller nedsættes i behørigt begrundede tilfælde og forklares i den strategiske plan på baggrund af videnskabelig dokumentation
                                 
                              
                                    d)
                                 
                                 
                                    Andre dyrekategorier kan undtagelsesvis tilføjes i tabellen i litra b) i behørigt begrundede tilfælde, og omregningskoefficienten for sådanne kategorier fastsættes og forklares i den strategiske plan på baggrund af videnskabelig dokumentation.
                                 
                              
                  
               (1)  Europa-Parlamentets og Rådets forordning (EU) 2021/2116 af 2. december 2021 om finansiering, forvaltning og overvågning af den fælles landbrugspolitik og om ophævelse af forordning (EU) nr. 1306/2013 (EUT L 435 af 6.12.2021, s. 187).
            
               (2)  Europa-Parlamentets og Rådets forordning (EU) nr. 1305/2013 af 17. december 2013 om støtte til udvikling af landdistrikterne fra Den Europæiske Landbrugsfond for Udvikling af Landdistrikterne (ELFUL) og om ophævelse af Rådets forordning (EF) nr. 1698/2005 (EUT L 347 af 20.12.2013, s. 487).
            
               (3)  Europa-Parlamentets og Rådets forordning (EU) 2021/1060 af 24. juni 2021 om fælles bestemmelser for Den Europæiske Fond for Regionaludvikling, Den Europæiske Socialfond Plus, Samhørighedsfonden, Fonden for Retfærdig Omstilling og Den Europæiske Hav-, Fiskeri- og Akvakulturfond og om finansielle regler for nævnte fonde og for Asyl-, Migrations- og Integrationsfonden, Fonden for Intern Sikkerhed og instrumentet for finansiel støtte til grænseforvaltning og visumpolitik (EUT L 231 af 30.6.2021, s. 159).